Ceuta (spagnoleg, distaget [θeuta]), pe Sabtah (en arabeg: سبتة, distaget [sabta] en arabeg klasel ha [sebta] er vro) zo ur gêr dalchet gant Spagn en Afrika an Norzh, damenklozet e Maroko, war vord ar Mor Kreizdouar. Evit Maroko ez eo ul lodenn eus e diriad, trevadennet gant Spagn. Ur gêr emren eo Ceuta, enni war-dro 75 000 a annezidi. Komzet e vez arabeg, berbereg, spagnoleg hag un tammig galleg e kêr.